รัฐบาลไทย-ข่าวทำเนียบรัฐบาล-"สุรเชษฐ์" ประชุมติดตามงานกระทรวงศึกษาธิการ (ส่วนหน้า) และการสร้างการรับรู้ความเข้าใจ เพื่อการพัฒนาคุณภาพการศึกษาจังหวัดชายแดนภาคใต้
วันศุกร์ที่ 4 สิงหาคม 2560
"สุรเชษฐ์" ประชุมติดตามงานกระทรวงศึกษาธิการ (ส่วนหน้า) และการสร้างการรับรู้ความเข้าใจ เพื่อการพัฒนาคุณภาพการศึกษาจังหวัดชายแดนภาคใต้
พล.อ.สุรเชษฐ์ ชัยวงศ์ รัฐมนตรีช่วยว่าการกระทรวงศึกษาธิการ ลงพื้นที่ชายแดนภาคใต้ เพื่อติดตามงานของกระทรวงศึกษาธิการ (ส่วนหน้า) และการสร้างการรับรู้ ความเข้าใจ และเผยแพร่ข้อมูลข่าวสาร เพื่อการพัฒนาคุณภาพการศึกษาจังหวัดชายแดนภาคใต้
เมื่อวันพฤหัสบดีที่3สิงหาคม2560ณห้องประชุมอาคารกระทรวงศึกษาธิการ (ส่วนหน้า) ศูนย์ประสานงานและบริหารการศึกษาจังหวัดชายแดนภาคใต้ (ศปบ.จชต.) ภายในค่ายสมเด็จพระสุริโยทัย ตําบลบ่อทองอําเภอหนองจิก จังหวัดปัตตานี
พล.อ.สุรเชษฐ์ ชัยวงศ์กล่าวว่า จากการที่กระทรวงศึกษาธิการได้จัดงานมหกรรม "นวัตกรรมแห่งการเรียนรู้ คู่คุณธรรม นําสู่พัฒนาการศึกษา ในพื้นที่จังหวัดชายแดนภาคใต้" เมื่อวันพุธที่ 12 กรกฎาคมที่ผ่านมา ณ ค่ายสมเด็จพระสุริโยทัย โดยได้รับเกียรติจากพล.อ.อ.ประจิน จั่นตอง รองนายกรัฐมนตรีเป็นประธานเปิดงาน รวมทั้งเปิดอาคารกระทรวงศึกษาธิการ (ส่วนหน้า) แห่งนี้ พร้อมทั้งได้มอบนโยบายขับเคลื่อนการจัดการศึกษาในพื้นที่จังหวัดชายแดนภาคใต้ ซึ่งมีผู้บริหารและข้าราชการในพื้นที่เข้าร่วมงานกว่า 3,500 คนนั้น
การประชุมครั้งนี้ ได้รับทราบผลประเมินการจัดงานดังกล่าว ซึ่งพบว่าสังคมได้รับทราบและเข้าใจบทบาทการทํางานของ ศปบ.จชต. หรือ "กระทรวงศึกษาธิการ (ส่วนหน้า)"มากขึ้นซึ่งถือเป็นศูนย์กลางที่มีความสําคัญในการขับเคลื่อนการพัฒนาการศึกษาในพื้นที่ให้เป็นไปตามยุทธศาสตร์ชาติ 20 ปี สอดคล้องกับแผนพัฒนาเศรษฐกิจและสังคมแห่งชาติ แผนการศึกษาแห่งชาติ และนโยบายการบริหารและการพัฒนาจังหวัดชายแดนภาคใต้ ที่ได้ดําเนินการตามแผนยุทธศาสตร์การศึกษาเขตพัฒนาพิเศษเฉพาะกิจจังหวัดชายแดนภาคใต้ 20 ปี (พ.ศ.2560-2579) ซึ่งได้กําหนดเป็น 6 ยุทธศาสตร์ย่อย 14 เป้าหมายสําคัญ 55 ตัวชี้วัด 18 กลยุทธ์ และ 81 แนวทางย่อยเป็นแนวทางในการดําเนินงาน
อย่างไรก็ตามแนวทางการขับเคลื่อนงานของกระทรวงศึกษาธิการ (ส่วนหน้า) จําเป็นจะต้องเร่งสร้างการรับรู้ ความเข้าใจต่อสาธารณชนในทุกขั้นตอนของการดําเนินงานเพื่อให้ประชาชนในจังหวัดชายแดนภาคใต้ ได้รับการศึกษาและเรียนรู้ตลอดชีวิตอย่างมีคุณภาพ ดํารงชีวิตอย่างเป็นสุขในสังคมพหุวัฒนธรรม สอดคล้องกับหลักปรัชญาของเศรษฐกิจพอเพียง และการเปลี่ยนแปลงของโลกในศตวรรษที่ 21 ซึ่งการสร้างความร่วมมือให้เกิดขึ้นในพื้นที่ เป็นเรื่องที่มีความสําคัญมาก โดยจะต้องสร้างการรับรู้และความเข้าใจให้เกิดขึ้นก่อน เมื่อเข้าใจแล้วความร่วมมือร่วมใจในการทํางานก็จะตามมาโดยที่ผ่านมาได้กําหนดช่องทาง (Media) ในการสร้างการรับรู้ผ่านช่องทางต่าง ๆ คือSocial Networkสื่อสิ่งพิมพ์ สื่อวิทยุ สื่อโทรทัศน์ และเว็บไซต์ ที่ได้มีการกําหนดตัวบุคคลผู้รับผิดชอบ (Admin)ทุกช่องทางดังกล่าว พร้อมกําหนดทีมบริหารจัดการ (Control Unit) และทีมรายงานผลการดําเนินงาน (Project Reporter) ร่วมดูแลระบบงานการสร้างการรับรู้ ทั้งก่อนดําเนินการ ระหว่างดําเนินการ และหลังดําเนินการ ที่จะมีเครือข่ายทั้ง63หน่วยงานในพื้นที่ร่วมดําเนินงาน คือ สพฐ.18หน่วยงาน, กศน.5หน่วยงาน, สช.5หน่วยงาน, สอศ.18หน่วยงาน, สกอ.11หน่วยงาน, ศธจ.5หน่วยงาน และ ศธภ.1หน่วยงาน
นอกจากนั้น จําเป็นจะต้องเร่งขับเคลื่อนการทํางานตามนโยบายที่พล.อ.ประยุทธ์ จันทร์โอชา นายกรัฐมนตรีได้ให้ความสําคัญในการดําเนินงาน เช่น
โครงการสานฝันการกีฬาสู่ระบบการศึกษาจังหวัดชายแดนภาคใต้ ขณะนี้มีโรงเรียนที่เข้าร่วมโครงการสานฝันฯ จํานวน 8 แห่ง จนสามารถขยายผลเป็นโครงการห้องเรียนกีฬาทั่วทุกภูมิภาคอีก 8 แห่ง และในปีการศึกษาหน้าโครงการสานฝันฯ จะขยายผลเพิ่มไปยังโรงเรียนอีก 4 แห่ง ที่ อ.บันนังสตา จ.ยะลา, อ.ทุ่งยางแดง จ.ปัตตานี, อ.จะแนะ และ อ.ยี่งอ จ.นราธิวาส
โครงการห้องเรียนอาชีพ (OBEC Career Program)ซึ่งเริ่มต้นปีนี้เป็นปีแรกจํานวน 6 โรงเรียน ในพื้นที่โครงการเมืองต้นแบบสามเหลี่ยมมั่นคง มั่งคั่ง ยั่งยืน (นราธิวาส ยะลา และปัตตานี) จํานวน 3 โรงเรียน คือ โรงเรียนเบตง "วีระราษฎร์ประสาน” จังหวัดยะลา, โรงเรียนเวียงสุวรรณวิทยาคม จังหวัดนราธิวาส, โรงเรียนราชมุนีรังสฤษฎ์ จังหวัดปัตตานี และจังหวัดในเขตพัฒนาเศรษฐกิจพิเศษ (เชียงราย ตาก) อีก 3 โรงเรียน คือ โรงเรียนแม่สายประสิทธิ์ศาสตร์ จังหวัดเชียงราย, โรงเรียนแม่จันวิทยาคม จังหวัดเชียงราย, โรงเรียนสรรพวิทยาคม จังหวัดตาก โดยในวันที่17กรกฎาคมที่ผ่านมา ได้ลงพื้นที่โรงเรียนเบตง "วีระราษฎร์ประสาน” รวมทั้งศูนย์ฝึกอบรมวิชาชีพอําเภอสุคิริน สาขาวิทยาลัยสารพัดช่างนราธิวาส และโรงเรียนเวียงสุวรรณวิทยาคม เพื่อรับฟังปัญหาความต้องการและให้ข้อเสนอแนะในการดําเนินงาน ซึ่งจากการลงพื้นที่ดังกล่าวทําให้เห็นความก้าวหน้าการจัดการเรียนสายอาชีพในโรงเรียนมัธยมศึกษา ที่จบแล้วได้ทั้งวุฒิ ม.6และ ปวช. รวมทั้งการฝึกอบรมอาชีพทั้งในระบบและนอกระบบ เพื่อมุ่งเน้นให้ผู้เรียนและประชาชนมีอาชีพ มีงานทํา สร้างรายได้ที่สามารถเลี้ยงตนเองและครอบครัวได้ รวมทั้งได้เห็นถึงคุณภาพของศูนย์ฝึกอบรมฯ ที่สุคิริน ที่จะผลักดันให้ยกฐานะเป็นวิทยาลัยการอาชีพสุคิริน ในโอกาสต่อไป
การดําเนินงานเกี่ยวกับทุนการศึกษา และการเสริมสร้างโอกาสทางการศึกษา ได้จัดให้มีทุนการศึกษาในหลากหลายรูปแบบตามความเหมาะสมกับผู้เรียนในแต่ละระดับและประเภทการศึกษา เพื่อช่วยเหลือนักเรียนนักศึกษา ทั้งโดยทางตรง คือ การสูญเสียบิดามารดาจากเหตุการณ์ความไม่สงบ และโดยทางอ้อม คือ ความยากจน ความขาดแคลนทุนทรัพย์ และด้อยโอกาสต่าง ๆ ซึ่งยังมีอยู่จํานวนมาก คือ ทุนภูมิทายาท ทุนระดับอาชีวศึกษา ทุนอุดมศึกษา และทุนรายปีต่อเนื่องทายาทผู้ได้รับผลกระทบ โดยได้มีการมอบทุนดังกล่าวไปแล้วเมื่อวันที่ 8 กรกฎาคมที่ผ่านมา ณ อําเภอหนองจิก จังหวัดปัตตานี นอกจากนี้มีการมอบทุนการศึกษาให้กับนักศึกษาอาชีวศึกษาโครงการส่งเสริมทุนการศึกษา นักศึกษากลุ่มพิเศษจังหวัดชายแดนภาคใต้ และกิจกรรมค่ายนักศึกษาทุนประจําปีการศึกษา2560เมื่อวันที่5กรกฎาคมที่ผ่านมาณ อําเภอสิงหนคร จังหวัดสงขลา รวมทั้งจัดให้มีการประชุมสัมมนาการแนะแนวการศึกษาต่อ: ทางเลือกและเส้นทางอาชีพของเยาวชนชายแดนใต้ ที่จังหวัดสงขลา เพื่อให้ผู้บริหาร ครู และอาจารย์ ได้มีโอกาสรับฟังข้อมูล ความคิดเห็น ข้อเสนอแนะเกี่ยวกับเส้นทางการศึกษา สาขาวิชา และทางเลือกศึกษาในระดับอุดมศึกษาแนวใหม่ ระหว่างวันที่ 29-30 กรกฎาคมที่ผ่านมา ณ อําเภอหาดใหญ่ จังหวัดสงขลา
การสรุปรวบรวมข้อมูลและผลการดําเนินงานกลุ่มภารกิจงานที่ 4 (การศึกษา ศาสนา และศิลปวัฒนธรรม)ต่อคณะกรรมการขับเคลื่อนการแก้ไขปัญหาจังหวัดชายแดนภาคใต้ (คปต.) หลังจากสิ้นปีงบประมาณพ.ศ.2560
พล.อ.สุรเชษฐ์กล่าวด้วยว่า ได้เน้นการทํางานของกระทรวงศึกษาธิการ (ส่วนหน้า) ในฐานะตัวแทนของกระทรวงศึกษาธิการในพื้นที่จังหวัดชายแดนภาคใต้ ให้ทุกภาคส่วนเข้ามามีส่วนร่วมในการสนับสนุนและพัฒนาการศึกษา เพื่อให้เยาวชนได้รับการศึกษาที่มีคุณภาพอย่างเท่าเทียม รวมทั้งจัดการศึกษาให้กับคนในทุกช่วงวัยเพื่อให้เกิดความยั่งยืน ตลอดจนสร้างความเสมอภาคในการจัดการศึกษาอย่างทั่วถึงในจังหวัดชายแดนภาคใต้ ที่ได้นําระบบการศึกษาที่เข้มแข็งเข้ามาเป็นส่วนหนึ่งในการขับเคลื่อนการแก้ปัญหาจังหวัดชายแดนภาคใต้ ส่งเสริมให้เกิดสันติสุขอย่างยั่งยืน ถือเป็นการทํางานที่สอดคล้องกับนโยบายของนพ.ธีระเกียรติ เจริญเศรษฐศิลป์ รมว.ศึกษาธิการที่เน้นบริหารจัดการโดยเริ่มจากล่างขึ้นบน (Bottom Up) ซึ่งก็คือการรับฟังสภาพปัญหาในระดับพื้นที่ แทนที่จะสั่งการจากส่วนกลางลงมาอีกด้วย
อนึ่งการประชุมครั้งนี้มีผู้บริหารและบุคลากรที่เกี่ยวข้องจากส่วนกลางและทุกสังกัดของกระทรวงศึกษาธิการในพื้นที่5จังหวัดชายแดนภาคใต้ เข้าร่วมประชุม อาทินายอดินันท์ ปากบารา ผู้ช่วยรัฐมนตรีประจํานายกรัฐมนตรี, พล.ต.ต.ธัมมศักดิ์ วาสะศิริ ที่ปรึกษารัฐมนตรีช่วยว่าการกระทรวงศึกษาธิการ, นายปราโมทย์ แก้วสุข ที่ปรึกษาสํานักงานปลัดกระทรวงศึกษาธิการ,นายบุญรักษ์ ยอดเพชร รองเลขาธิการคณะกรรมการการศึกษาขั้นพื้นฐาน ในฐานะผู้อํานวยการศูนย์ประสานงานและบริหารการศึกษาจังหวัดชายแดนภาคใต้ (ศปบ.จชต.),นายชลํา อรรถธรรม ผู้อํานวยการสํานักติดตามและประเมินผล สํานักงานคณะกรรมการการศึกษาขั้นพื้นฐาน (สพฐ.),ศึกษาธิการจังหวัด, ผู้อํานวยการสํานักงานเขตพื้นที่การศึกษาประถมศึกษา/มัธยมศึกษา,นักประชาสัมพันธ์,ผู้แทนจากหน่วยงานทุกสังกัดในพื้นที่จังหวัดชายแดนภาคใต้ ฯลฯ
บัลลังก์ โรหิตเสถียร: สรุป/รายงาน
ขอบคุณภาพถ่าย: นายพงศ์สัณห์ อุ่นอกสพป.ปัตตานี เขต1